[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 24.5.2006

KOM(2006) 238 endelig

Forslag til

RÅDETS AFGØRELSE

om fastsættelse af beløbet for Fællesskabets støtte til landdistriktsudvikling for perioden fra 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet

(forelagt af Kommissionen)

BEGRUNDELSE

1. Ifølge artikel 69, stk. 1, i Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) [1] fastsættes beløbet for Fællesskabets støtte til landdistriktsudvikling under denne forordning for perioden fra 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet, af Rådet med kvalificeret flertal på forslag af Kommissionen i overensstemmelse med de finansielle ramme for perioden 2007–2013 og den interinstitutionelle aftale om budgetdisciplin og forsvarlig økonomisk forvaltning for samme periode. Den interinstitutionelle aftale blev undertegnet den … I dens bilag I om den finansielle ramme for 2007–2013 fastsættes forpligtelsesbevillingerne også for udgiftsområde 2, der omfatter beløbet til landdistriktsudvikling.

2. Der er anført følgende i punkt 63 i Det Europæiske Råds aftale fra december 2005 om de finansielle overslag 2007–2013: “Tildelingen til det nye landdistriktsudviklingsinstrument, der hovedsagelig består af beløb, der overføres fra midlerne til den regionale komponent af konvergensmålet, samt beløb, der på indeværende tidspunkt udbetales i henhold til EUGFL, Garantisektionen, vil være på 69,75 mia. EUR før graduering, hvoraf 41,23 mia. EUR på indeværende tidspunkt udbetales i henhold til EUGFL, Garantisektionen. Kommissionen fordeler de samlede udgifter til landdistriktsudvikling, herunder overførsler fra EUGFL, og sikrer, at der tildeles mindst 33,01 mia. EUR til EU-10, Bulgarien og Rumænien. Af de resterende 36,74 mia. EUR skal der tildeles 18,91 mia. EUR til EU-15 efter en nøgle, som Kommissionen foreslår, og som Rådet godkender i overensstemmelse med forordningen om udvikling af landdistrikterne (1698/2005), der blev vedtaget den 20. september 2005, og de resterende 4,07 mia. EUR vil blive tildelt henholdsvis Østrig (1,35 mia. EUR), Finland (0,46 mia. EUR), Irland (0,50 mia. EUR), Italien (0,5 mia. EUR), Luxembourg (20 mio. EUR), Frankrig (0,1 mia. EUR), Sverige (0,82 mia. EUR) og Portugal (0,32 mia. EUR), som på grund af de særlige vanskeligheder i det portugisiske landbrug, der er gjort rede for i Det Europæiske Råds konklusioner om Kommissionens rapport om det portugisiske landbrug (dok. 10859/03), ikke er omfattet af kravet om national medfinansiering.”

3. Der er fastsat følgende i artikel 69, stk. 4, i forordning (EF) nr. 1698/2005:

Kommissionen foretager en årlig fordeling pr. medlemsstat af Fællesskabets støtte til landdistriktsudvikling (efter fradrag af 0,25 % til teknisk bistand til Kommissionen) under hensyntagen til:

a) de beløb, der er forbeholdt regioner, som er omfattet af konvergensmålet

b) tidligere resultater og

c) særlige situationer og behov baseret på objektive kriterier

4. De beløb, der er forbeholdt regioner, som er omfattet af konvergensmålet [kriterium a)], beregnes for hver medlemsstat ud fra dens finansieringsramme for konvergens, dvs. beløb fra EUGFL, Udviklingssektionen, som overføres fra udgiftsområde 1b til udgiftsområde 2, landdistriktsudvikling, i den finansielle ramme for 2007–2013. Dette beløb skal være ekskl. den tekniske bistand til Kommissionen på 0,25 %, jf. artikel 69, stk. 2, i forordning (EF) nr. 1698/2005, og ekskl. beløbet fra EUGFL, Udviklingssektionen, til Leader+. Det Europæiske Råd i december 2005 vedtog vedrørende kriterium c) at tildele otte medlemsstater specifikke beløb. Kommissionen vil anvende kriterium b) på de endnu ikke fordelte beløb. Tidligere resultater [kriterium b)] betyder i den forbindelse anvendelse af medlemsstaternes historiske andele i finansieringsrammen for landdistriktsudvikling under EUGFL, Garantisektionen, for perioden 2000/2006 (2004/2006 for de nye medlemsstater) og i Leader+.

5. Beløbet til landdistriktsudvikling i henhold til forordningens artikel 69, stk. 1, og dets årlige fordeling (herunder minimumsbeløbet, der er forbeholdt konvergensregioner) findes i bilaget til Rådets afgørelse. Dette beløb tager også hensyn til Bulgarien og Rumænien, for så vidt som de bliver medlemmer pr. 1. januar 2007. Hvis imidlertid et af landene eller begge lande ikke bliver medlem(mer) af Fællesskabet på nævnte dato, så bør denne afgørelse tilpasses i overensstemmelse hermed.

Forslag til

RÅDETS AFGØRELSE

om fastsættelse af beløbet for Fællesskabets støtte til landdistriktsudvikling for perioden fra 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet

RÅDET FOR DEN EUROPÆISKE UNION HAR -

under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL )[2], særlig artikel 69, stk. 1,

under henvisning til forslag fra Kommissionen, og

ud fra følgende betragtninger:

(1) Beløbet for forpligtelsesbevillingerne vedrørende Fællesskabets støtte til landdistriktsudvikling under forordning (EF) nr. 1698/2005 for perioden fra 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet, bør fastsættes i overensstemmelse med den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning af […][3].

(2) Det samlede beløb bør omfatte beløbet for Bulgarien og Rumænien, forudsat at tiltrædelsestraktaten for disse lande træder i kraft den 1. januar 2007. Hvis tiltrædelsestraktaten ikke træder i kraft den 1. januar 2007 for et af landene eller begge lande, bør denne afgørelse ændres i overensstemmelse hermed -

TRUFFET FØLGENDE AFGØRELSE:

Eneste artikel

De samlede forpligtelsesbevillinger vedrørende Fællesskabets støtte til landdistriktsudvikling for perioden fra 1. januar 2007 til 31. december 2013 under forordning (EF) nr. 1698/2005, deres årlige fordeling og minimumsbeløbet, der er forbeholdt regioner, som er omfattet af konvergensmålet som omhandlet i artikel 2, litra j), i nævnte forordning, er angivet i bilaget til denne afgørelse.

Udfærdiget i Bruxelles, den

På Rådets vegne

Formand

BILAG De samlede forpligtelsesbevillinger for 2007–2013, deres årlige fordeling og minimumsbeløbet, der er forbeholdt regioner, som er omfattet af konvergensmålet, og dets årlige fordeling*

2004-priser** i mio. EUR | 2007 | 2008 | 2009 | 2010 | 2011 | 2012 | 2013 | I alt |

Samlet beløb for EU-25, plus Bulgarien og Rumænien | 10 710 | 10 447 | 10 185 | 9 955 | 9 717 | 9 483 | 9 253 | 69 750 |

Minimumsbeløbet for regioner, som er omfattet af konvergensmålet | 27 699 |

* Før den tvungne graduering og andre overførsler fra markedsrelaterede udgifter og direkte betalinger under den fælles landbrugspolitik til landdistriktsudvikling. ** Beløbene er afrundet til nærmeste million, og programmeringen rundes op til nærmeste hele euro. |

FINANSIERINGSOVERSIGT |

1. | BUDGETPOST: 05 04 05 01 | BEVILLINGER FBF 2007: FB: 12 343 028 111 EUR (inkl. graduering og overførsler, forordning (EF) nr. 1782/2003) BB: 6 182 000 000 EUR |

2. | FORANSTALTNINGENS BETEGNELSE: Rådets afgørelse om fastsættelse af beløbet for Fællesskabets støtte til landdistriktsudvikling for perioden fra 1. januar 2007 til 31. december 2013, dets årlige fordeling og minimumsbeløbet, der er forbeholdt regioner, som er omfattet af konvergensmålet |

3. | RETSGRUNDLAG: Artikel 69, stk. 1, i Rådets forordning (EF) nr. 1698/2005 |

4. | FORANSTALTNINGENS FORMÅL: Fastsættelse af beløbet for Fællesskabets støtte til landdistriktsudvikling for perioden 2007–2013, dets årlige fordeling og minimumsbeløbet, der er forbeholdt regioner, som er omfattet af konvergensmålet |

5. | FINANSIELLE VIRKNINGER (1) | FØLGENDE REGNSKABSÅR 2007 (mio. EUR) |

5.0 | UDGIFTER (2004-priser) (2), SOM AFHOLDES – OVER EU-BUDGETTET (RESTITUTIONER/INTERVENTIONER) – OVER NATIONALE BUDGETTER – AF ANDRE | FB: 10 710 BB: 4 973 |

5.1 | INDTÆGTER – EU’s EGNE INDTÆGTER (AFGIFTER/TOLD) – NATIONALE KILDER |

6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |

6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |

6.2 | ER ET TILLÆGSBUDGET NØDVENDIGT? | JA NEJ |

6.3 | BEVILLINGER TIL OPFØRSEL PÅ KOMMENDE BUDGETTER? | JA NEJ |

BEMÆRKNINGER: (1) Den finansielle ramme for perioden 2007–2013 for landdistriktsudvikling er blevet fastsat i Det Europæiske Råds aftale om de finansielle overslag 2007–2013 for forpligtelsesbevillingernes vedkommende. (2) De angivne tal er ekskl. tvungen graduering og andre første søjle-overførsler. |

[1] EUT L 277 af 21.10.2005, s. 1.

[2] EUT L 277 af 21.10.2005, s. 1. [Senest ændret ved forordning (EF) nr. …./…. (EUT L … af ....).]

[3] EUT C …af …, s. ….